Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 150/13/2202	Galanta, 16.4.2013
EEČ : 2-17-112-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v čase okolo 16.00 hod. dňa 16. 02. 2013 a v čase okolo 10.00 hod. dňa 17. 02. 2013 po predchádzajúcej vzájomnej dohode na podnet osoby XXXXX zo skladu stavebného materiálu, ktorý sa nachádza v Seredi v areály Vojenského útvaru XXXXX bez použitia násilia postupne odcudzil stavebný materiál rôzneho druhu a to tým spôsobom, že XXXXX v presne nezistenom čase v dňoch 16. 02. 2013 a 17. 02. 2013 odcudzil zo skladu stavebného materiálu 3 ks montážnej peny Cyklon 750 ml, ktoré vyniesol v taške z areálu vojenského útvaru a neskôr predal v pohostinstve Papuča v Seredi neznámej osobe mužského pohlavia a utŕžené peniaze použil pre vlastnú potrebu, ďalej XXXXX dňa 16. 02. 2013 v čase okolo 16.00 hod. zo skladu stavebného materiálu odcudzil 5 balíkov armovacej sieťky 145 g a 7 ks montážnej peny Cyklon 750 ml, ktoré po odcudzení, kde si ich prevzala neznáma osoba mužského pohlavia a dňa 17. 02. 2013 v čase okolo 10.00 hod. odcudzil zo skladu stavebného materiálu 4 ks 25 kg vedier s fasádnou omietkou Sakret zelenej a žltej farby, ktoré po odcudzení vyniesol von z areálu vojenského útvaru a tam naložil do motorového vozidla nezistenej značky a evidenčného čísla, ďalej XXXXX dňa 17. 02. 2013 v čase okolo 10.00 hod. odcudzil zo skladu stavebného materiálu 4 ks 25 kg vedier s fasádnou omietkou Sakret zelenej a žltej farby, ktoré po odcudzení vyniesol von z areálu vojenského útvaru, kde ich naložil do motorového vozidla nezistenej značky a evidenčného čísla, ďalej XXXXXdňa 17. 02. 2013 v čase okolo 10.00 hod. odcudzil zo skladu stavebného materiálu 4 ks 25 kg vedier fasádnej omietky Sakret zelenej a žltej farby, ktoré po odcudzení vyniesol von z areálu Vojenského útvaru XXXXX a naložil do vozidla nezistenej značky a evidenčného čísla, ďalej XXXXX dňa 16. 02. 2013 v čase okolo 16.00 hod. odcudzil zo skladu stavebného materiálu 2 ks 25 kg vedier s fasádnou omietkou značky Sakret zelenej farby, ktoré po odcudzení vyniesol za oplotenie Vojenského útvaru XXXXX, kde si ich prevzala neznáma osoba mužského pohlavia a dňa 17. 02. 2013 v čase okolo 10.00 hod. odcudzil zo skladu stavebného materiálu ďalších 4 ks 25 kg vedier fasádnej omietky značky Sakret, ktoré neskôr vyniesol von z areálu Vojenského útvaru XXXXX a naložil do vozidla značky VW Golf Combi, EČXXXXX, ďalej XXXXX dňa 16. 02. 2013 zo skladu stavebného materiálu odcudzil 2 ks 25 kg vedier s fasádnou omietkou Sakret, ktoré vyniesol von z areálu Vojenského útvaru XXXXX a položil na cestu a dňa 17. 02. 2013 v čase okolo 10.00 hod. opätovne odcudzil zo skladu stavebného materiálu 4 ks 25 kg vedier s fasádnou omietkou značky Sakret zelenej a žltej farby, ktoré vyniesol von z areálu Vojenského útvaru XXXXX, čím uvedeným spoločným konaním spôsobili spoločnosti XXXXX spol. s r. o. so sídlom XXXXX, Vonkajší rad č. 7954 škodu na odcudzených veciach vo výške 1708,- Eur podľa odborného vyjadrenia, pričom utŕžené peniaze za predaj odcudzeného stavebného materiálu si medzi sebou rozdelili a použili pre vlastnú potrebu.

Podľa §216 odsek 2 Trestného poriadku je určená obvinenému skúšobná doba v trvaní 14 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Okresného riaditeľstva PZ v Galante, Obvodného oddelenia PZ v Seredisp. zn. ORP-XXXXX zo dňa 20.12.2013 bolo začaté trestné stíhanie a toho istého dňa bolo vznesené obvinenie XXXXX, XXXXX, XXXXX, XXXXX, XXXXX a XXXXX za prečin krádeže spolupáchateľstvom podľa § 20 k § 212 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia.

	Po preskúmaní spisového materiálu som dospela k záveru, že v predmetnej veci sú splnené zákonné podmienky na rozhodnutie o podmienečnom zastavení trestného stíhania podľa § 216 Trestného poriadku u obvineného XXXXX.

Podľa § 216 ods.1 Trestného poriadku je možné podmienečne zastaviť trestné stíhanie v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, ak obvinený s týmto postupom súhlasí, vyhlásil, že spáchal skutok a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená alebo s poškodeným o jej náhrade uzavrel dohodu alebo urobil iné opatrenia na jej náhradu a vzhľadom na osobu obvineného s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	V predmetnej veci sa obvinený k spáchaniu skutku v plnom rozsahu priznal a výslovne súhlasil s tým, aby prokurátor trestné stíhanie proti nemu podmienečne zastavil. Svoje konanie oľutoval.

	Obvinený je stíhaný za prečin krádeže podľa § 212 ods. 1 Trestného zákona, ktorého horná hranica trestnej sadzby predstavuje dva roky. 

Obvinený bol už trestaný rozsudkom Okresného súdu v Čadci sp. zn. 2T/204/05 zo dňa 26. 01. 2009, právoplatný dňom 13. 05. 2009, avšak v skúšobnej dobe sa osvedčil (13. 09. 2011) a hľadí sa naňho ako na netrestaného. Pre priestupok prejednávaný nebol. Z miesta bydliskaje v podstate kladne hodnotený. 

Poškodený XXXXX náhradu škody od obvineného nežiada, pretože uzatvoril písomnú dohodu o náhrade škody so zhotoviteľom XXXXX dňa 20.02.2013 a táto mu už bola uhradená v plnej výške.
	
	Súčasne som podľa § 216 ods. 2 Tr. por. stanovila obvinenému skúšobnú dobu v trvaní štrnásť mesiacov, počas plynutia ktorej mu neukladám žiadne osobitné obmedzenia. Skúšobná doba začne plynúť od právoplatnosti tohto uznesenia.

	Pokiaľ obvinený v priebehu skúšobnej doby povedie riadny život a splní tým podmienky uvedené v § 217 ods. 1 Tr. por., prokurátor rozhodne, že sa osvedčil. Inak rozhodne, a to aj počas skúšobnej doby, že sa v trestnom stíhaní pokračuje.
	
	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka